
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


14 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2390 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ίδρυση Τμήματος Αστυνομικών Επιχειρήσεων 
Δυτικής Αττικής. 

2 

Τροποποίηση της υπ' αριθ. 1332/93570/23-08-2016 
(Β'2848) «Διαδικασία μίσθωσης βοσκήσιμων γαιών, 
συγκρότηση και λειτουργία επιτροπών ελέγχου χω¬ 
ροταξικής ορθότητας της κατανομής δικαιωμάτων 
χρήσης της βοσκής, κατά την μεταβατική περίοδο 
μέχρι την έγκριση των διαχειριστικών σχεδίων βό¬ 
σκησης» απόφασης του ΥΠΑΑΤ, όπως τροποποι¬ 
ήθηκε με την υπ' αριθ. 558/39122/05-04-2017 (Β' 
1340) απόφαση του ΥΠΑΑΤ και ισχύει. 

3 

Έγκριση κυκλοφοριακών ρυθμίσεων σύμφωνα με 
την υπ'αριθ. 168/20.04.2017 απόφαση του Δημο¬ 
τικού Συμβουλίου Κηφισιάς. 

4 

Έγκριση κυκλοφοριακών ρυθμίσεων στην παρα¬ 
λιακή οδό Πηγαδιών, Δημοτικής Κοινότητας Καρ¬ 
πάθου. 

5 

Έγκριση της 164/2017 απόφασης Δημοτικού Συμ¬ 
βουλίου Ν. Πηλίου περί κυκλοφοριακών ρυθμίσε¬ 
ων στην Κάτω Γατζέα. 

6 

Τροποποίηση της συστατικής πράξης του Νο¬ 
μικού Προσώπου Δημοσίου Δικαίου του Δήμου 
Νεμέας με τομείς αρμοδιοτήτων Κοινωνικής Προ¬ 
στασίας, Αλληλεγγύης και Παιδείας με την επωνυ¬ 
μία: «ΔΑΝΙΗΛ ΠΑΜΠΟΥΚΗΣ». 


ΑΠΟΦΑΣΕΙΣ 

Αριθμ. 700172/1484-α ' (1) 

Ίδρυση Τμήματος Αστυνομικών Επιχειρήσεων 
Δυτικής Αττικής. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1 .Τις διατάξεις του άρθρου 11 παρ. 5 του ν. 1481/1984 
«Οργανισμός Υπουργείου Δημόσιας Τάξης» (Α' 152), 
όπως το άρθρο αυτό αντικαταστάθηκε με το άρθρο 1 
παρ. 1 του ν. 1590/1986 (Α' 49). 


2. Τις διατάξεις του άρθρου 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου ΔημόσιαςΤά- 
ξης, σύσταση Αρχηγείου Ελληνικής Αστυνομίας και άλλες 
διατάξεις» (Α' 41). 

3. Τιςδιατάξειςτουάρθρου39παρ. 1 του ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
ΔημόσιαςΤάξης και άλλες διατάξεις» (Α' 73). 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κωδι- 
κοποιήθηκε με το άρθρο πρώτο του π.δ. 63/2005 (Α' 98). 

5. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

6. Τις διατάξεις του άρθρου 1 της παρ. β' περ. 3 της 
υπ' αριθ. 7004/3/67 από 19-5-2015 απόφασης του Ανα¬ 
πληρωτή Υπουργού Εσωτερικών και Διοικητικής Ανασυ¬ 
γκρότησης «Μεταβίβαση αρμοδιοτήτων Αναπληρωτή 
Υπουργού Εσωτερικών και Διοικητικής Ανασυγκρότησης 
επί θεμάτων Ελληνικής Αστυνομίας σε υφιστάμενα Υπη¬ 
ρεσιακά όργανα» (Β’ 979). 

7. Τις διατάξεις της υπ’ αριθ. Υ186 από 10-11 -2016 
απόφασης του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Εσωτερικών Νικόλαο 
Τόσκα» (Β' 3671). 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ίδρυση - έδρα - υπαγωγή - 
καθορισμός τοπικής αρμοδιότητας 

1. Ιδρύεται Τμήμα Αστυνομικών Επιχειρήσεων Δυτι¬ 
κής Αττικής για την αντιμετώπιση προσωρινών αναγκών 
τάξης και ασφάλειας, με έδρα το δήμο Αχαρνών και δι¬ 
οικητική υπαγωγή στη Διεύθυνση Αστυνομίας Δυτικής 

Τεύχος Β' 2390/14.07.2017 


Αττικής. Η τοπική του αρμοδιότητα ταυτίζεται με εκείνη 
της οικείας Διεύθυνσης Αστυνομίας. 

2. Η λειτουργία της Υπηρεσίας της προηγούμενης πα¬ 
ραγράφου, δεν μπορεί να υπερβεί το ένα (1) έτος από 
την έναρξή της και καταργείται με όμοια απόφαση όταν 
εκλείψουν οι λόγοι ίδρυσής της. 

Άρθρο 2 

Αποστολή - διάρθρωση - αρμοδιότητες 

1. Το Τμήμα Αστυνομικών Επιχειρήσεων Δυτικής Ατ¬ 
τικής έχει ως αποστολή τα εξής: 

α. την εξέταση των αιτιών των εγκλημάτων που δια- 
πράττονται στην περιοχή δικαιοδοσίας του, για την άμε¬ 
ση και αποτελεσματική αντιμετώπιση της κατάστασης 
στους τομείς ασφάλειας και τάξης, σε συνεργασία με τις 
αρμόδιες Υπηρεσίεςτης Διεύθυνσης Ασφάλειας Αττικής 
και της Διεύθυνσης Αστυνομίας Δυτικής Αττικής, καθώς 
και με άλλες Αρχές, Υπηρεσίες, Φορείς κ.λπ., 
β. την εκπόνηση επιχειρησιακών σχεδίων, λαμβάνο- 
ντας υπόψη την τοπική και περιφερειακή εγκληματικότη¬ 
τα και τους παράγοντες που επηρεάζουν την κατάσταση 
ασφάλειας στην ευρύτερη περιοχή, τα οποία (επιχειρη¬ 
σιακά σχέδια) εγκρίνονται από τον Γενικό Αστυνομικό 
Διευθυντή Αττικής, για την εκδήλωση των απαραίτητων 
αστυνομικών ενεργειών με σκοπό την πρόληψη και κα¬ 
ταστολή του οργανωμένου και του κοινού εγκλήματος, 
την αντιμετώπιση σοβαρών συμβάντων αστυνομικής 
αρμοδιότητας, την εξασφάλιση και διασφάλιση της 
απρόσκοπτης κοινωνικής διαβίωσης, την ενίσχυση και 
παγίωση του αισθήματος ασφάλειας των πολιτών και 
την παροχή έννομης προστασίας σε αυτούς, 
γ. τον άμεσο συντονισμό, την εποπτεία και τον έλεγχο 
του συνόλου των επιχειρησιακών Ομάδων και Μονάδων, 
όπως Ομάδες Πρόληψης και Καταστολής Εγκληματικό¬ 
τητας (Ο.Π.Κ.Ε.), Ομάδες Ελέγχου Πρόληψης Τροχαίων 
Ατυχημάτων (Ο.Ε.Π.Τ.Α.) και Δίκυκλης Αστυνόμευσης 
(ΔΙ.ΑΣ.), που διατίθενται και δραστηριοποιούνται στον 
τομέα της τοπικής του αρμοδιότητας, 
δ. τη συνεργασία και τη σύμπραξη με την Υποδιεύ¬ 
θυνση Ασφάλειας Δυτικής Αττικής καθώς και με άλλες 
αστυνομικές Υπηρεσίες για το σχεδίασμά και την εκτέ¬ 
λεση κοινών αστυνομικών επιχειρήσεων, 
ε. την εξασφάλιση της διαρκούς επικοινωνίας με το 
Κέντρο Επιχειρήσεων της Διεύθυνσης Άμεσης Δράσης 
Αττικής και την Διεύθυνση Ειδικών Αστυνομικών Δυνά- 
μεων/Α.Ε.Α., για την ενημέρωση σχετικά με συμβάντα 
και γεγονότα στον τομέα αρμοδιότητάς του, 
στ. την έγκαιρη υποβολή προτάσεων και αναφορών 
προς τον Διευθυντή της Διεύθυνσης Αστυνομίας Δυτικής 
Αττικής για τη λήψη πρόσθετων μέτρων και τη διάθεση 
επιπλέον δυνάμεων και μέσων για την αποτελεσματικό¬ 
τερη εκτέλεση των καθηκόντων του, 
ζ. τη συλλογή, ανάλυση, αξιολόγηση και αξιοποίηση 
πληροφοριών σε συνεργασία τη Διεύθυνση Διαχείρισης 
και Ανάλυσης Πληροφοριών/ΑΕΑ και τις λοιπές Υπηρεσί¬ 
ες Ασφάλειας της περιοχής αρμοδιότητάς του και 
η. την παροχή συνδρομής για την κατάρτιση προγράμ¬ 
ματος πρόληψης της εγκληματικότητας από το κατά τό¬ 
πον αρμόδιο Τοπικό Συμβούλιο Πρόληψηςτης Παραβα- 


τικότητας (ΤΟ.Σ.Π.ΠΑ.) του αρ. 16 του ν. 2713/1999 (Α' 89) 
ή από την οικεία Επιτροπή Περιφερειακής Συνεργασίας 
και Ασφάλειας (Ε.Π.Σ.Α.) του αρ. 12 του ν. 4249/2014. 

2. Στο Τμήμα Αστυνομικών Επιχειρήσεων Δυτικής Ατ¬ 
τικής λειτουργούν: 

α. Γραφείο Επιχειρήσεων, το οποίο είναι αρμόδιο για 
την πραγμάτωση της αποστολής της Υπηρεσίας, σύμ¬ 
φωνα με τα διαλαμβανόμενα στην προηγούμενη πα¬ 
ράγραφο και 

β. Γραφείο Γραμματείας το οποίο είναι αρμόδιο για 
τη διοικητική υποστήριξη της Υπηρεσίας και ιδίως για 
το χειρισμό θεμάτων προσωπικού, την εξασφάλιση της 
γραμματειακής εξυπηρέτησης και της εσωτερικής λει¬ 
τουργίας του, την τήρηση του αρχείου και τη διεκπεραί¬ 
ωση αιτημάτων διοικητικής φύσεως. 

3. Οι διατάξεις της παρούσας απόφασης δεν θίγουν 
την αρμοδιότητα και τις υποχρεώσεις των λοιπών αστυ¬ 
νομικών Υπηρεσιών που λειτουργούν στον τομέα της 
εδαφικής αρμοδιότητας του Τμήματος Αστυνομικών 
Επιχειρήσεων Δυτικής Αττικής. 

4. Το προσωπικό που τοποθετείται στο Τμήμα Αστυ¬ 
νομικών Επιχειρήσεων Δυτικής Αττικής δεν διατίθεται 
σε άλλα, ξένα προς την αποστολή της Υπηρεσίας του 
καθήκοντα. 

Άρθρο 3 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 

Ο Αρχηγός 

ΚΩΝΣΤΑΝΤΙΝ ΟΣ ΤΣΟΥΒ ΑΛΑΣ 


Αριθμ. 1032/70098 (2) 

Τροποποίησητηςυπ'αριθ.1332/93570/23-08-2016 
(Β' 2848) "Διαδικασία μίσθωσης βοσκήσιμων γαι- 
ών, συγκρότηση και λειτουργία επιτροπών ελέγ¬ 
χου χωροταξικής ορθότητας της κατανομής δικαι¬ 
ωμάτων χρήσης της βοσκής, κατά την μεταβατική 
περίοδο μέχρι την έγκριση των διαχειριστικών 
σχεδίων βόσκησης" απόφασης του ΥΠΑΑΤ, όπως 
τροποποιήθηκε με την υπ' αριθ. 558/39122/05- 
04-2017 (Β' 1340) απόφαση του ΥΠΑΑΤ και ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α) Των περιπτώσεων γ και ε της παρ. 5 του άρθρου 
19 του ν. 4351/2015 «Βοσκήσιμες γαίες Ελλάδας και 
άλλες διατάξεις» (Α' 164), όπως αντικαταστάθηκε σύμ¬ 
φωνα με το δέκατο άρθρο του ν. 4405/2016 (Α' 129) 
και ισχύει. 

β)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α’ 98). 

2. Την υπ’ αριθμ. 873/55993/20-5-2015 απόφαση του 
Υπουργού και του Αναπληρωτή Υπουργού Παραγωγικής 
Ανασυγκρότησης Περιβάλλοντος και Ενέργειας «Κατανομή 
βοσκοτόπων στους κτηνοτρόφους της χώρας» (Β' 942), 
όπως ισχύει. 

3. Την υπ' αριθ. Υ200/21-11-2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β’ 3755). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποιούμετην υπ' αριθ. 1332/93570/23-08-2016 
(Β' 2848) απόφαση του Αναπληρωτή Υπουργού Αγρο¬ 
τικής Ανάπτυξης και Τροφίμων όπως τροποποιήθηκε 
με την αριθ. 558/39122/05-04-2017 (Β' 1340) απόφαση 
του Υπουργού Αγροτικής Ανάπτυξης και Τροφίμων, 
ως εξής: 

1. Η παράγραφος 1 του άρθρου 5 αντικαθίσταται ως 
εξής: 

«1. Οι κτηνοτρόφοι στους οποίους έχει κατανεμηθεί 
δημόσια ή δημοτική βοσκήσιμη γαία υποχρεούνται στην 
πληρωμή του οφειλόμενου μισθώματος, για το οποίο 
έχουν λάβει γνώση σύμφωνα με την παρ. 4 του άρθρου 
3, εντός τριμήνου από την ενημέρωσή τους με την επι¬ 
φύλαξη της παραγράφου 2 του άρθρου 7». 

2. Η παράγραφος 2 του άρθρου 7 αντικαθίσταται ως 
εξής: 

«2. Οι οφειλές που προκύπτουν από την κατανομή 
του έτους 2016 καθώς και την κατανομή του έτους 2017 
ύστερα από ενσωμάτωση τυχόν διορθώσεων σύμφωνα 
με τη διαδικασία των άρθρων 3 και 4, καταβάλλονται 
μέχρι το τέλος του 2017. Μη καταβολή της οφειλής των 
ετών 2016 και 2017, συνεπάγεται ανάκληση της κατανο¬ 
μής της βοσκήσιμης γαίας με απόφαση της Επιτροπής 
για το 2018». 

3. Η παράγραφος 3 του άρθρου 7 καταργείται. 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2017 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 


Αριθμ. 40935/429 (3) 

Έγκριση κυκλοφοριακών ρυθμίσεων σύμφωνα 
με την υπ' αριθ. 168/20.04.2017 απόφαση του 
Δημοτικού Συμβουλίου Κηφισιάς. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτουν.2503/1997(ΦΕΚ107/Α/30.05.1997) 
"Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις". 

3. Το ν. 3852/2010 (ΦΕΚ 87/Α/07.06.2010) "Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης". 

4. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α/11.05.2015) "ΕκδημοκρατισμόςτηςΔιοίκησης- 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις" 
όπως συμπληρώθηκε με τις διατάξεις του άρθρου 24 του 
ν.4368/2016 (ΦΕΚ21/Α/21.02.2016) "Μέτρα για την επι¬ 
τάχυνση του κυβερνητικού έργου και άλλες διατάξεις". 

5. Τοάρθρο52τουν.2696/1999 (ΦΕΚ57/Α723.03.1999), 
που αφορά στην κύρωση του Κώδικα Οδικής Κυκλοφο¬ 
ρίας (ΚΟΚ), όπως αντικαταστάθηκε με το άρθρο 48 παρ. 
9 του ν. 4313/2014 (ΦΕΚ 261/Α717.12.2014). 

6. Το άρθρο 109 του ν.2696/1999 (ΦΕΚ 57/Α7 
23.03.1999) περί δημοσίευσης αποφάσεων που εκδί- 
δονται κατ' εξουσιοδότηση των διατάξεων του Κώδικα 
Οδικής Κυκλοφορίας στην Εφημερίδα της Κυβερνήσεως. 

7. Το άρθρο 90 του π.δ. 63/2005 (ΦΕΚ 98/Α/22.04.2005) 
"Κωδικοποίηση της νομοθεσίας για την Κυβέρνηση και 
τα κυβερνητικά όργανα". 

8. Το π.δ. 135/2010 (ΦΕΚ 228/Α727.12.2010) "Οργανι¬ 
σμός της Αποκεντρωμένης Διοίκησης Αττικής". 

9. Την υπ' αριθ. 15869/15.05.2017 απόφαση του 
Υπουργού Εσωτερικών (ΦΕΚ 250/ΥΌ.Δ.Δ./26.05.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

10. Την υπ' αριθ. πρωτ. οικ. 47601/17682/08.06.2017 
(ΦΕΚ 2056/Β714.06.2017, ΑΔΑ: ΩΒΝΔΟΡ1Κ-Θ4Ν) από¬ 
φαση του Συντονιστή Αποκεντρωμένης Διοίκησης Αττι¬ 
κής περί μεταβίβασης δικαιώματος υπογραφής. 

11. Το υπ’ αριθ. 15109/13.05.2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα "Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων". 

12. Τις υπ' αριθ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

13. Την υπ' αριθ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
"Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας 
και λήψης αποφάσεων αναφορικά με τα μέτρα του άρ- 

θρου 52Α του ν. 2696/1999" όπως τροποποιήθηκε με 
την υπ' αριθμ. πρωτ. οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γ.Γ.Α.Δ.Α. 

14. Το υπ' αριθ. πρωτ. 48823/39998/18.09.2013 έγγρα¬ 
φο του Γ.Γ. Αποκεντρωμένης Διοίκησης Αττικής με θέμα: 
"Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερσαί¬ 
ους χώρους λιμένων". 

15. Το υπ' αριθ. πρωτ. 36696/13758/15.05.2017 έγγρα¬ 
φο της Δ/νσης Διοίκησης της Αποκεντρωμένης Διοίκη¬ 
σης Αττικής με το οποίο μας διαβιβάστηκε η νομοτύπως 
ληφθείσα, όπως αναφέρει η παραπάνω αρμόδια Υπηρε¬ 
σία, υπ' αριθ. 168/20.04.2017 απόφαση του Δ.Σ. του Δή¬ 
μου Κηφισιάς, που αφορά σε κυκλοφοριακές ρυθμίσεις, 
με τα συνημμένα της. 

16. Την Τεχνική Έκθεση - Τεχνική Μελέτη της Δ/νσης 
Τεχνικών Υπηρεσιών του Δήμου Κηφισιάς με θέμα: "Το¬ 
ποθέτηση κατακόρυφης σήμανσης (Ρ-2)5ΤΟΡ, επί της 
οδού Μικρολίβαδου, στη συμβολή της με την οδό Βε¬ 
λανιδιάς στην Κηφισιά" βάσει της οποίας λήφθηκε η υπ' 
αριθ. 7/16.03.2017 απόφαση της Επιτροπής Ποιότητας 
Ζωής (ΕΠΟΙΖΩ) για τις υπόψη κυκλοφοριακές ρυθμίσεις. 

17. Την υπ’ αριθ. 7/16.03.2017 απόφαση της ΕΠΟΙΖΩ 
με την οποία εγκρίνονται ομόφωνα οι υπόψη κυκλοφο- 
ριακές ρυθμίσεις. 

18. Την υπ' αριθ. 168/20.04.2017 απόφαση του Δημοτι¬ 
κού Συμβουλίου του Δήμου Κηφισιάς με την οποία εγκρί- 
νονται ομόφωνα οι υπόψη κυκλοφοριακές ρυθμίσεις. 

19. Το γεγονός ότι από την παρούσα απόφαση κυ- 
κλοφοριακών ρυθμίσεων προκαλείται δαπάνη 115,57€ 
(συμπεριλαμβανομένου του Φ.Π.Α. 24%) εις βάρος του 
προϋπολογισμού έτους 2017 του Δήμου Κηφισιάς με 
Κ.Α. 30.7135.01. 

και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής, αποφασίζουμε: 

Την τοποθέτηση κατακόρυφης σήμανσης με δύο (2) 
ρυθμιστικές πινακίδες Ρ-2 (Υποχρεωτική διακοπή πορεί¬ 
ας) επί της οδού Μικρολίβαδου στη συμβολή της με την 
οδό Βελανιδιάς στην Κηφισιά. 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησής της σε περίπτωση μη τή¬ 
ρησης των όρων και των προϋποθέσεων που έχουν τε¬ 
θεί από τους αρμοδίους φορείς καθώς και εκείνων που 
έχουν τεθεί με την απόφαση αυτή. 


5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αυτή αποστέλλεται στο πλαίσιο των αρμοδιο¬ 
τήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση - Τεχνική Μελέτη της Δ/νσης Τε¬ 
χνικών Υπηρεσιών του Δήμου Κηφισιάς με θέμα: "Τοπο- 
θέτηση κατακόρυφης σήμανσης (Ρ-2)5ΤΟΡ, επί της οδού 
Μικρολίβαδου, στη συμβολή της με την οδό Βελανιδιάς 
στην Κηφισιά" βάσει της οποίας λήφθηκε η εν λόγω από¬ 
φαση του Δημοτικού Συμβουλίου του Δήμου. 

8. Η τοποθέτηση άλλης, πλην ρυθμιστικής, σήμανσης 
(πληροφοριακή σήμανση ή σήμανση που διευκολύνει 
τη ρύθμιση της κυκλοφορίας και βελτιώνει την οδική 
ασφάλεια) μπορεί να γίνει με ευθύνη του Δήμου σύμ¬ 
φωνα με τις εγκεκριμένες προδιαγραφές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 38091/ΜΟΕ (4) 

Έγκριση κυκλοφοριακών ρυθμίσεων στην πα¬ 
ραλιακή οδό Πηγαδιών, Δημοτικής Κοινότητας 
Καρπάθου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

Ι.Τις διατάξεις: 

•Του ν. 2503/1997 (ΦΕΚ107/Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

•Του ν. 3852/2010 (ΦΕΚ 87/Α ) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

•Του π.δ. 143/2010 (ΦΕΚ 236/Α - ) «Οργανισμός της 
Αποκεντρωμένης Διοίκησης Αιγαίου». 

•Των άρθρων 52 παρ. 1,52Α' και 109του ν. 2696/1999 
(ΦΕΚ 57/Α') «Κύρωση του Κώδικα Οδικής Κυκλοφορίας», 
όπως ισχύουν. 

• Της πράξης 4 του Υπουργικού Συμβουλίου της 
06-02-2015 (ΦΕΚ 24/Α/06-02-2015) και το άρθρο 56 του 
ν. 4257/2014 (ΦΕΚ 93/Α714-04-2014) περί άσκησης κα¬ 
θηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του ν. 4325/2015 
(ΦΕΚ 47/Α711-05-2015). 

• Τις υπ' αριθ. 49/2012,1115/2012 και 819/2013 απο¬ 
φάσεις του Δ Τμήματος του Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους. 

• Το αριθ. πρωτ. 15109/13.05.2013 έγγραφο του 

Υπουργείου Εσωτερικών με θέμα «Εγκρίσεις αποφάσε¬ 
ων συλλογικών οργάνων των ΟΤΑ που αφορούν μέτρα 
ρύθμισης οδικής κυκλοφορίας από τους Γενικούς Γραμ¬ 
ματείας Αποκεντρωμένων Διοικήσεων». 

•Της αριθ. πρωτ οικ. 53774/6893/01.10.2013 απόφα¬ 
σης της Γενικής Γραμματέως Αποκεντρωμένης Διοίκη¬ 
σης Αιγαίου που αφορά την ανάθεση στην Δ/νση Τεχνι¬ 
κού Ελέγχου της άσκησης της αρμοδιότητας έγκρισης 
αποφάσεων ΟΤΑ της χωρικής αρμοδιότητας της Απο¬ 
κεντρωμένης Διοίκησης Αιγαίου περί κυκλοφοριακών 
ρυθμίσεων. 

• Της υπ’ αριθ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφασηςτου Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 

2. Την υπ’ αριθ. 42/2017 απόφαση του Δημοτικού 
Συμβουλίου Καρπάθου (ΑΔΑ:ΩΞΕΝΩΕ0-Δ6Υ) και την 
από 13.4.2017 εισήγηση και μελέτη (τεχνική έκθεση και 
τοπογραφικό διάγραμμα) της Τεχνικής Υπηρεσίας του 
Δήμου Καρπάθου. 

3. Το αριθ. πρωτ. 22466/13.4.2017 έγγραφο τουΤμή- 
ματος Διοίκησης Νομού Δωδεκανήσου της Δ/νσης Δι¬ 
οικητικού - Οικονομικού Νοτίου Αιγαίου ΑΔΑ, σύμφωνα 
με το οποίο η υπ' αριθ. 42/2017 απόφαση του Δημοτικού 
Συμβουλίου Καρπάθου είναι νομοτύπωςληφθείσα. 

4. Το γεγονός ότι για την εφαρμογή της υπ’ αριθ. 
42/2017 απόφασηςτου Δημοτικού Συμβουλίου Καρ¬ 
πάθου προκαλείται δαπάνη ύψους 200 € που θα βαρύνει 
τον προϋπολογισμό του Δήμου Καρπάθου και συγκεκρι¬ 
μένα τον Κ.Α 30.7135.0001 με τίτλο «Προμήθεια πινα¬ 
κίδων σήμανσης οδών και καθρεπτών» έτους 2017, με 
εγγεγραμμένη πίστωση 15.000 € συμπεριλαμβανομένου 
Φ.Π.Α, σύμφωνα με το αρ. πρωτ.: 3654/4.5.2017 έγγραφο 
της Τεχνικής Υπηρεσίας του Δήμου Καρπάθου. 

5. Το αριθ. πρωτ. 2132.15/600/27.6.2017 έγγραφο του 
Γραφείου Τροχαίας Λιμεναρχείου Καρπάθου, αποφασί¬ 
ζουμε: 

Εγκρίνουμε τις κυκλοφοριακές ρυθμίσεις στην Δημο¬ 
τική Κοινότητα Καρπάθου και συγκεκριμένα την απαγό¬ 
ρευση εισόδου οχημάτων εντός της παραλιακής οδού 
Πηγαδιών από το Αμφιθέατρο μέχρι το λιμάνι με τοποθέ¬ 
τηση (2) δυο πινακίδων (Ρ-7) στα σημεία με ενδεικτικές 
συντεταγμένες σε ΕΓΣΑ 87 Α:(Χ=791195, Υ=3933933) 
και Β:(Χ=791536, Υ=3933859) για την περίοδο από 15 
Απριλίου έως και 15 Οκτωβρίου κάθε έτους και για τις 
ώρες από 19:00έωςτη 01:00. Εξαιρείται η περίοδος δύο 
(2) ώρες πριν και δύο (2) ώρες μετά από την άφιξη και 
την αναχώρηση αντίστοιχα της ακτοπλοϊκής γραμμής. 
Επίσης, εγκρίνουμε την κατασκευή κίτρινης διαγράμμι¬ 
σης από το σημείο με ενδεικτικές συντεταγμένες σε ΕΓΣΑ 
87 Γ:(Χ=791197, Υ=3933937) έως και το Δ:(Χ=791506, 
Υ=3933976), με τις εξής προϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 


3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την από¬ 
φαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στην από 13.4.2017 εισήγηση και μελέτη (τεχνική έκθεση 
και τοπογραφικό διάγραμμα) της Τεχνικής Υπηρεσίας 
του Δήμου Καρπάθου, βάσει των οποίων ελήφθη η εν 
λόγω απόφαση του Δημοτικού Συμβουλίου Καρπάθου. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Η παρούσα δεν καλύπτει και δεν υποκαθιστά λοιπές 
απαιτούμενες κατά νόμο προβλεπόμενες στην περίπτω¬ 
ση γνωμοδοτήσεις (π.χ Συμβουλίου Αρχιτεκτονικής) και 
αδειοδοτήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Ιουνίου 2017 
Ο Συντονιστής Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 


Αριθμ. 1617/92918 (5) 

Έγκριση της 164/2017 απόφασης Δημοτικού 
Συμβουλίου Ν. Πηλίου περί κυκλοφοριακών ρυθ¬ 
μίσεων στην Κάτω Γατζέα. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107Α’) «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τη Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ87Α’) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης Πρό¬ 
γραμμα Καλλικράτης». 

3. Το άρθρο 52 του ν. 2696/1999 (ΦΕΚ 57Α') που αφορά 
στην κύρωση του Κώδικα Οδικής Κυκλοφορίας, (ΚΟΚ), 
όπως τροποποιήθηκε και ισχύει. 

4. Το άρθρο 109 του ν. 2696/1999 (ΦΕΚ 57/ 
Α723.03.1999) περί Δημοσίευσης Αποφάσεων που εκ- 
δίδονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

5. Τοπ.δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας και Στερεός Ελλάδας». 

6. Το υπ' αριθμ. 15109/13.05.2013 έγγραφο της Διεύ¬ 
θυνσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Τις υπ' αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

8. Την υπ' αριθμ. πρωτ. οικ. 1122/9732/28.1.2014 (ΑΔΑ: 
ΒΙΨΓΟΡ10-75Β) απόφαση της Γενικής Γραμματέως της 
Αποκεντρωμένης Διοίκησης Θεσσαλίας και Στερεάς Ελ¬ 
λάδας με θέμα: «Τροποποίηση της υπ'αριθμ. 9663/97430/ 
2-9-2013 απόφασης της Γ.Γ.Α.Δ.Θ.-Στ. Ελ. Αναφορικά με 
Άσκηση αρμοδιότητας έγκρισης αποφάσεων ΟΤΑ α’ και 
β' βαθμού περί κυκλοφοριακών ρυθμίσεων». 

9. Την υπ' αριθμ. 13917/15-5-2017 απόφαση Υπ. Εσω¬ 
τερικών (ΦΕΚ 250/ΥΟΔΔ/26-5-2017) περί διορισμού 
του Νικολάου Ντίτορα του Ευαγγέλου ως Συντονιστή 
της Αποκεντρωμένης Διοίκησης Θεσσαλίας και Στερεάς 
Ελλάδας. 

10. Τις διατάξεις του αρθρ. 56 του ν. 4257/2014 
(ΦΕΚ 93Α') «Επείγουσες Ρυθμίσεις αρμοδιότητας Υπουρ¬ 
γείου Εσωτερικών». 

11. Το υπ' αριθμ. πρωτ. 2874/173392/18.11.2013 έγ¬ 
γραφο της Γ.Γ. Αποκεντρωμένης Διοίκησης Θεσσαλίας 
και Στερεάς Ελλάδας με θέμα: "Διευκρινίσεις-Οδηγίες 
περί Εγκρίσεων Κυκλοφοριακών Ρυθμίσεων οδικών δι¬ 
κτύων στους ΟΤΑ και στους χερσαίους χώρους λιμένων". 

12. Την από 2-5-17 εισήγηση τηςΤεχνικής Υπηρεσίας 
του Δήμου Νοτίου Πηλίου για τις προτεινόμενες κυκλο- 
φοριακές ρυθμίσεις. 

13. Την με αριθμ. 71/2017 απόφαση της Ε.ΠΟΙ.ΖΩ. του 
Δήμου Νοτίου Πηλίου για τις προτεινόμενες κυκλοφο- 
ριακές ρυθμίσεις. 

14. Την υπ'αριθμ. 17/2017 ομόφωνη απόφαση του 
Συμβουλίου ΤΚ Αγίου Γεωργίου Νηλείας, Δ.Ε. Μηλεών, 
του Δήμου Νοτίου για τις προτεινόμενες κυκλοφοριακές 
ρυθμίσεις. 

15. Την υπ'αριθμ. 164/2017 ομόφωνη απόφαση Δ.Σ. 
Δήμου Νοτίου Πηλίου για τις προτεινόμενες κυκλοφο- 
ριακές ρυθμίσεις. 

16. Το υπ’ αριθμ. πρωτ.: 7347/89918/15-6-2017 
έγγραφο της Δ/νσης Διοίκησης/Α.Δ.Θ.Στ.Ελ. (α.π. 
1617/92918/16-6-2017 ΔΙΠΕΧΩΣΧΘ) με το οποίο διαβι¬ 
βάστηκε στην Υπηρεσία η υπ' αριθμ. 164/2017 ομόφωνη 
απόφαση του Δημοτικού Συμβουλίου (Δ.Σ.) του Δήμου 
Νοτίου Πηλίου, με τα συνημμένα της για τις συγκεκρι¬ 
μένες κυκλοφοριακές ρυθμίσεις. 

17. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την αρμόδια υπηρεσία του Δήμου 
Νοτίου Πηλίου και συμβάλλουν στην εξυπηρέτηση των 
πολιτών και στη βελτίωση των κυκλοφοριακών συνθη¬ 
κών της περιοχής, αποφασίζουμε: 


Την έγκριση της υπ' αριθμ. 164/2017 απόφασης του 
Δημοτικού Συμβουλίου του Δήμου Νοτίου Πηλίου περί 
κυκλοφοριακών ρυθμίσεων, με την οποία: 

Απαγορεύεται η διέλευση οχημάτων από την παραλι¬ 
ακή οδό του οικισμού Κάτω Γατζέα κατά τους θερινούς 
μήνες και συγκεκριμένα: 

• Για το χρονικό διάστημα από 1 η Μάίου (01 -05) έως 
16η Ιουλίου (16-07): Κυριακές και Αργίες από την 12η 
μεσημβρινή έως 19:00 μ.μ. 

• Γιατο χρονικό διάστημα από 17η Ιουλίου (17-07) έως 
15η Σεπτεμβρίου (15-09): Καθημερινά από τις 20:00 μ.μ.- 
01:00 π.μ. 

Η απαγόρευση θα υλοποιηθεί με τοποθέτηση πινακί¬ 
δων Ρ-55 στα σημεία 1 -7 και 9, ενώ στο σημείο 9 επί της 
καθέτου στην παραλιακή οδό, θα τοποθετηθεί πινακίδα 
Ρ-50α όπως φαίνεται στα σχέδια που τη συνοδεύουν. Για 
τον χρονικό προσδιορισμό (περιορισμό) εφαρμογής των 
ρυθμιστικών πινακίδων θα τοποθετηθούν επεξηγηματι¬ 
κά σύμβολα σε ορθογώνιο παραλληλόγραμμο κάτω από 
την κάθε πινακίδα, σύμφωνα με την παρ. 8, του αρθρ. 
4, του ΚΟΚ. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι τοποθετούμενες πινακίδες σήμανσης πρέπει να 
είναι κατασκευασμένες και τοποθετημένες σύμφωνα με 
τις σχετικές προδιαγραφές του Υπουργείου Υποδομών, 
Μεταφορών και Δικτύων, όπως και τα υλικά και η εφαρ¬ 
μογή της οριζόντιας σήμανσης. 

5. Με την παρούσα απόφαση δεν νομιμοποιούνται 
τυχόν παράνομες ενέργειες. 

6. Να παρακολουθείται η ακριβής εκτέλεση των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

Κατά της απόφασης αυτής μπορεί να ασκηθεί προ¬ 
σφυγή από οποιονδήποτε έχει έννομο συμφέρον 
ενώπιον του Υπουργού Υποδομών, Μεταφορών και 
Δικτύων μέσα σε διάστημα τριάντα (30) ημερών από 
τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 28 Ιουνίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

Αριθμ. 130862 (6) 

Τροποποίηση της συστατικής πράξης του Νο¬ 
μικού Προσώπου Δημοσίου Δικαίου του Δήμου 
Νεμέας με τομείς αρμοδιοτήτων Κοινωνικής 
Προστασίας, Αλληλεγγύης και Παιδείας με την 
επωνυμία: «ΔΑΝΙΗΛ ΠΑΜΠΟΥΚΗΣ». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ. Α7 
30-5-1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπικής Αυτοδιοίκη¬ 
ση και άλλες διατάξεις». 

2. Τις διατάξεις των άρθρων 239, 240 και 241 του 
ν. 3463/2006 (ΦΕΚ 114/τ. Α78-6-2006) «Κύρωση του Κώ¬ 
δικα Δήμων και Κοινοτήτων». 

3. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
π.δ. 63/2005 (ΦΕΚ 98/τ. Α722-4-2005). 

4. Τις διατάξεις ν. 3852/2010 (ΦΕΚ 87/τ. Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280 παρ. I. 

5. Τις διατάξεις του άρθρου 16του ν.4147/2013 (ΦΕΚ 98/ 
τ. Α726-4-2013). 

6. Τ ις διατάξειςτου άρθρου 8του π.δ. 139/2010 (ΦΕΚ 232/ 
τ. Α727-12-2010) «Οργανισμός της Αποκεντρωμένης Διοίκη¬ 
σης Πελοποννήσου, Δυτικής Ελλάδας και Ιονίου». 

7. Τις διατάξεις των άρθρων 28 και 28Α του ν. 4325/ 
2015 (ΦΕΚ 47/τ. Α711 -5-2015) «Εκδημοκρατισμός της 
Διοίκησης - Καταπολέμησης Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

8. Την αριθμ. 15870/15-5-2017 (ΦΕΚ 250/τ. Υ.Ο.Δ.Δ./ 
26-5-2017) απόφαση του Υπουργού Εσωτερικών αναφο¬ 
ρικά με το διορισμό Συντονιστή στην Αποκεντρωμένη 
Διοίκηση Πελοποννήσου, Δυτικής Ελλάδας και Ιονίου. 

9. Την αριθμ. 10377/6-7-1998 (ΦΕΚ 788/τ. Β 729-7-1998) 
απόφαση Γενικού Γραμματέα Περιφέρειας Πελ/σου που 
αφορά τη σύσταση στην Κοινότητα Νεμέας Ν. Κορινθί¬ 
ας ιδίου Νομικού Προσώπου με την επωνυμία «Παιδικός 
Σταθμός Νεμέας». 

10. Την αριθμ. 2333/18-2-2000 (ΦΕΚ 278/τ. Β7 
9-3-2000) απόφαση Γενικού Γραμματέα Περιφέρει¬ 
ας Πελ/σου που αφορά τη τροποποίηση της αριθμ. 
10377/6-7-1998 απόφασης κατά το μέρος που αφορά 
την επωνυμία του Νομικού Προσώπου από «Παιδικός 
Σταθμός Νεμέας» σε «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ 
ΤΟΥ ΔΗΜΟΥ ΝΕΜΕΑΣ». 

11 .Την αριθμ. 2368/6-4-2009 (ΦΕΚ 848/τ. Β77-5-2009) 
απόφαση Γενικού Γραμματέα Περιφέρειας Πελ/σου που 
αφορά τη τροποποίηση της αριθμ. 10377/6-7-1998 από¬ 
φασης και την προσθήκη νέας παραγράφου 5 αναφορι¬ 
κά με την διοίκηση του Νομικού Προσώπου. 

12. Την αριθμ. 205/2011 απόφαση του Δημοτικού 
Συμβουλίου του Δήμου Νεμέας που αφορά την τροπο¬ 


ποίηση της συστατικής πράξης του Ν.Π.Δ.Δ. «Δημοτι¬ 
κός Παιδικός Σταθμός του Δήμου Νεμέας» ως προς την 
επωνυμία, τους σκοπούς, τη διοίκηση, τους πόρους και 
την περιουσία του. 

13. Την αριθμ. 8774/4-11-2011 (ΦΕΚ2609/τ.Β78-11-2011) 
απόφαση του Γενικού Γραμματέα της Αποκεντρωμένης Δι¬ 
οίκησης Πελοποννήσου, Δυτικής Ελλάδας και Ιονίου, με την 
οποία τροποποιήθηκε η συστατική πράξη του παραπάνω 
αναφερόμενου Νομικού Προσώπου ως προς την επωνυμία, 
τους σκοπούς, τη διοίκηση, τους πόρους και την περιουσία 
του. 

14. Την αριθμ. 219/2013 απόφαση του Δημοτικού 
Συμβουλίου του Δήμου Νεμέας αναφορικά με την τρο¬ 
ποποίηση της συστατικής πράξης του Νομικού Προ¬ 
σώπου Δημοσίου Δικαίου του Δήμου Νεμέας με τομείς 
αρμοδιοτήτων Κοινωνικής Προστασίας, Αλληλεγγύης 
και Παιδείας με την επωνυμία: «ΔΑΝΙΗΛ ΠΑΜΠΟΥΚΗΣ» 
ως προς το μέρος που αφορούσε τους πόρους αυτού και 
ειδικότερα την ετήσια τακτική επιχορήγηση του Δήμου η 
οποία μειώθηκε από το ποσό του 30.000,00 € στο ποσό 
των 10.000,00 €. 

15. Την αριθμ. 60758/5474/14-11-2013 (ΦΕΚ 3037/ 
τ. Β729-11 -2013) απόφαση του Γενικού Γραμματέα Απο¬ 
κεντρωμένης Διοίκησης Πελ/σου, Δυτ. Ελλάδας και Ιονί- 
ου με την οποία εγκρίθηκε η αριθμ. 219/2013 απόφαση 
του Δημοτικού Συμβουλίου Νεμέας. 

1 δ.Την αριθμ. 115/2017 απόφαση του Δημοτικού Συμ¬ 
βουλίου Νεμέας αναφορικά με την τροποποίηση της 
συστατικής πράξης του Νομικού Προσώπου Δημοσίου 
Δικαίου του Δήμου Νεμέας με τομείς αρμοδιοτήτων Κοι¬ 
νωνικής Προστασίας, Αλληλεγγύης και Παιδείας με την 
επωνυμία: «ΔΑΝΙΗΛ ΠΑΜΠΟΥΚΗΣ» ως προς το μέρος 
που αφορά τους πόρους αυτού και ειδικότερα την ετήσια 
τακτική επιχορήγηση του Δήμου η οποία αυξάνεται από 
το έτος 2017 και εφεξής από το ποσό των 10.000,00 € 
στο ποσό των 25.000,00 €, αποφασίζουμε: 

Α. Εγκρίνουμε την αριθμ. 115/2017 απόφαση του Δη¬ 
μοτικού Συμβουλίου του Δήμου Νεμέας με την οποία 
τροποποιείται η συστατική πράξη του Νομικού Προ¬ 
σώπου Δημοσίου Δικαίου του Δήμου Νεμέας με τομείς 
αρμοδιοτήτων Κοινωνικής Προστασίας, Αλληλεγγύης 
και Παιδείας με την επωνυμία: «ΔΑΝΙΗΛ ΠΑΜΠΟΥΚΗΣ», 
που συστάθηκε με την αριθμ. 10377/6-7-1998(ΦΕΚ 788/ 
τ. Β/29-7-1998) απόφαση Γενικού Γραμματέα Περιφέρει¬ 
ας Πελ/σου και τροποποιήθηκε: α) με τις αριθμ. 2333/ 
18-2-2000 (ΦΕΚ 278/τ. Β/9-3-2000) και 2368/6-4-2009 
(ΦΕΚ 848/τ. Β/7-5-2009) όμοιες αποφάσεις Γενικού 
Γραμματέα Περιφέρειας Πελ/σου, β) με τις αριθμ. 8774/ 
4-11-2011 (ΦΕΚ 2609/τ. Β/8-11 -2011) και 60758/5474/ 
14-11-2013 αποφάσεις του Γενικού Γραμματέα της Απο¬ 
κεντρωμένης Διοίκησης Πελοποννήσου, Δυτικής Ελλά¬ 
δας και Ιονίου ως προς το μέρος που αφορά τους πόρους 
αυτού και ειδικότερα την ετήσια τακτική επιχορήγηση 
του Δήμου. 

Συγκεκριμένα τροποποιείται η παράγραφος που αφο¬ 
ρά τους ΠΟΡΟΥΣ του Νομικού Προσώπου και ειδικότερα 
η ετήσια τακτική επιχορήγηση του Δήμου, η οποία αυ¬ 
ξάνεται από το έτος 2017 και εφεξής από το ποσό των 
10.000,00 € στο ποσό των 25.000,00 €. 

Β. Κατά τα λοιπά ισχύει η αριθμ. 10377/6-7-1998 
(ΦΕΚ 788/τ. Β/29-7-1998) απόφαση Γενικού Γραμμα¬ 
τέα Περιφέρειας Πελ/σου όπως τροποποιήθηκε με τις 
αριθμ. 2333/18-2-2000 (ΦΕΚ 278/τ. Β/9-3-2000) και 2368/ 
6-4-2009 (ΦΕΚ848/τ. Β/7-5-2009) όμοιες αποφάσεις του 
καθώς και με την αριθμ. 8774/4-11-2011 (ΦΕΚ 2609/ 
τ. Β/8-11-2011) απόφαση του Γενικού Γραμματέα της 
Αποκεντρωμένης Διοίκησης Πελοπόννησου, Δυτικής 
Ελλάδας και Ιονίου. 

Γ. Από την παρούσα απόφαση προκαλείται από το έτος 


2017 και εφεξής ετήσια δαπάνη σε βάρος του προϋπολο¬ 
γισμού του Δήμου Νεμέας ποσού 25.000,00 € η οποία και 
θα βαρύνει τον Κ.Α. 00-6715.001 των αντίστοιχων προϋπο¬ 
λογισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 28 Ιουνίου 2017 

Ο Συντονιστής Αποκεντρωμένης Διοίκησης 

ΝΙΚΟΛΑΟΣ ΠΑΠΑΘΕΟΔΩΡΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(ά>6ί.αΓ 











